AIŠKINAMASIS RAŠTAS

Dėl Molėtų rajono savivaldybės tarybos 2017 m. rugsėjo 28 d. sprendimo Nr. B1-171 „Dėl Viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašo tvirtinimo“ pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2017 m. rugsėjo 28 d. sprendimu Nr. B1-171 „Dėl Viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašo tvirtinimo“ buvo patvirtintas Viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašas (toliau – sąrašas). Rengiant sąrašą, 14 eilutėje buvo neteisingai nurodytas ūkinio pastato plotas, o prie buto, esančio Molėtų r. sav., Balninkų sen., Dapkūniškių k., Dvaro g. 12-4, nebuvo įrašyti buto priklausiniai.

Parengto sprendimo projekto tikslas – pakeisti Viešame aukcione parduodamo Molėtų rajono savivaldybės nekilnojamojo turto sąrašą:

* 1. patikslinti 14 eilutę ir 4 stulpelyje vietoj nurodyto ploto „13,48“ įrašyti plotą „13,87“, kadangi buvo nurodytas neteisingas savivaldybei nuosavybės teise priklausančio ūkinio pastato plotas;
  2. patikslinti 25 eilutę ir, atsižvelgus į Molėtų rajono savivaldybės administracijos direktoriaus 2017 m. lapkričio 17 d. įsakymą Nr. B6-927 „Dėl savivaldybės turto pripažinimo nereikalingu Molėtų rajono savivaldybės funkcijoms vykdyti“, įrašyti 1/5 ūkinio pastato (unikalus Nr. 6296-6000-8029) ir ūkinį pastatą (unikalus Nr. 6296-6000-8050), esančius Molėtų r. sav., Balninkų sen., Dapkūniškių k., Dvaro g. 12, kaip buto Nr. 4 su rūsiu 11,60 kv. m pažymėtu R4, esančio Molėtų r. sav., Balninkų sen., Dapkūniškių k., Dvaro g. 12-4, priklausinius.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Molėtų rajono savivaldybės administracijos direktoriaus 2017 m. lapkričio 17 d. įsakymas Nr. B6-927 „Dėl savivaldybės turto pripažinimo nereikalingu Molėtų rajono savivaldybės funkcijoms vykdyti“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - pakeitus Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą, bus galima rengti dokumentus viešajam aukcionui.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.